
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. οικ. 3008666/2088 (1) 

Καθορισμός τιμής διάθεσης του Κώδικα Τροφίμων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το Π.Δ. 284/1988 «περί Οργανισμού Υπ. Οικονομικών». 

2. Το Ν. 1591/86 κεφ. Η’ άρθρ. 48 (ΦΕΚ 50/Α/24.4.86) που 
αφορά στις «ρυθμίσεις στην άμεση και έμμεση φορολογία, θέσπιση μέ¬ 
τρων για την πάταξη της φοροδιαφυγής και άλλες διατάξεις που ρυθμί¬ 
ζουν θέματα αρμοδιότητας Υπουργείου Οικονομικών». 

3. Την ανάγκη διάθεσης του Κώδικα Τροφίμων με σκοπό την ενημέ¬ 
ρωση του καταναλωτή, των κατασκευαστών και εισαγομένων τροφί¬ 
μων και γενικά όλων όσων ασχολούνται με θέματα νομοθεσίας, παρα¬ 
γωγής και εμπορίας τροφίμων, αποφασίζουμε: 

Εγκρίνουμε την πώληση 2.000 εντύπων του Κώδικα Τροφίμων από 
το Εθνικό Τυπογραφείο και καθορίζουμε την τιμή τους σε 1.500 δραχ¬ 
μές ανά μονάδα πώλησης. 

Τα έσοδα από την πώληση των παραπάνω εντύπων αποτελούν έσοδα 
του Κρατικού Προϋπολογισμού και θα εμφανίζονται στο ΚΑ εσόδων 
2411. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Ιουνίου 1989 

Ο ΥΠΟΥΡΓΟΣ 

ΔΗΜ. ΤΣΟΒΟΛΑΣ 
’ -♦- 

Αριθ. 1032058/1555/0010 (2) 

Καθορισμός μισθώματος απλής χρήσης αιγιαλού από ξενοδοχεία σε κη- 

ρυχθέντα τουριστικά δημόσια κτήματα. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 5 του άρθρου 13 του Α.Ν. 1540/1938 
(ΦΕΚ 488 Α'), με τις οποίες παραχωρείται το δικαίωμα της απλής 


χρήσης παρακείμενου αιγιαλού ή πήξεως εντός της θαλάσσης αποβα- 
θρών ή εξεδρών στους εκμεταλλευόμενους ξενοδοχεία ή κέντρα αναψυ¬ 
χής και υπό όρους υποδεικνυόμενους υπό του ΕΟΤ. 

2. Τις Δ.1003/1137/π.ε. ΠΟΑ 53/7.3.85 και Δ. 2618/425/ 
ΠΟΑ 152/ 18.5.1987 εγκύκλιους δ/γές μας, με τις οποίες είχαμε κα¬ 
θορίσει το ύψος του μισθώματος απλής χρήσης αιγιαλού, που καταβάλ-/ 
λεται από ξενοδοχειακές επιχειρήσεις στο 1/4 της τιμής του δίκλινου 
δωματίου με λουτρό, όπως καθορίζεται αυτή κάθε χρόνο από τον ΕΟΤ 
για την αντίστοιχη τάξη πολ/ζόμενο με τον αριθμό κλινών, που έχουν 
δηλωθεί από τον ΕΟΤ, χωρίς να λαμβάνονται υπόψη οι τυχόν άλλες 
επιβαρύνσεις. 

3. Τα Γ24244/1.7.1988 και 506928/28.2.1989 έγγραφα του 
ΕΟΤ, με τα οποία προτείνει την αναπροσαρμογή του μισθώματος, που 
καταβάλλεται από ξενοδοχειακές επιχειρήσεις για την απλή χρήση του 
αιγιαλού, σε κηρυχθέντα τουριστικά δημόσια κτήματα, ώστε ν’ ανταπο- 
κρίνεται στην πραγματική μισθωτική τους αξία, επειδή πλεονεκτούν 
των άλλων δημόσιων κτημάτων, λόγω θέσης και λόγω δυνατοτήτων 
αξιοποίησής τους, αποφασίζουμε: 

Τον καθορισμό του μισθώματος, που θα καταβάλλεται από ξενοδο¬ 
χειακές επιχειρήσεις για την απλή χρήση του παρακείμενου αιγιαλού, σε 
κηρυχθέντα με Δ/τα τουριστικά δημόσια κτήματα, όταν τους παραχω- 
ρηθεί με αποφάσεις των αρμόδιων Νομαρχών, στο ισόποσο της δηλού- 
μενης τιμής του δίκλινου δωματίου με λουτρό, πολ/ζόμενο με τον 
αριθμό των κλινών της ξενοδοχειακής μονάδας, χωρίς να λαμβάνονται 
υπόψη οι τυχόν άλλες επιβαρύνσεις. 

Με τις πιο πάνω αποφάσεις παραχώρησης ανανεωτικές ή καινούρ¬ 
γιες, που θα είναι ετήσιες, σύμφωνα με τις διατάξεις της παρ. 2 του 
άρθρ. 60 του από 11/12 Νοεμβρίου 1929 Δ/τος, θα προσδιορίζεται το 
ύψος του μισθώματος, που θα υπολογίζεται με τον πιο πάνω τρόπο. 

' Για τους αιγιαλούς, που δεν' έχουν κηρυχθεί τουριστικά δημόσια κτή¬ 
ματα θα εξακολουθεί να καταβάλλεται, ως μίσθωμα από τις ξενοδο¬ 
χειακές επιχειρήσεις αυτό, που έχει καθορισθεί με τις Δ. 1003/1137 
π.ε. ΠΟΑ. 53/7.3.85 και Δ. 2618/425 ΠΟΑ. 152/18.5.87 εγκυ¬ 
κλίους δ/γές μας. 

Η παρούσα απόφαση, που ισχύει από της έκδοσής της να δημοσιευθεί 
στην Εφημερίδα της Κυβερνήσεως και να κυρωθεί με νόμο. 

Αθήνα, 30 Μαΐου 1989 

Ο ΥΠΟΥΡΓΟΣ 

ΔΗΜ. ΤΣΟΒΟΛΑΣ 
-♦- 

Αριθ. 15636 (3) 

Δημοσίευση στην Εφημερίδα της Κυβερνήσεως της από 9.6.89 ΣΣΕ 

Σωματείου «Σύνδεσμος τεχνικών ΗΛΠΑΠ». 

Ο ΥΦΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 3239/55 όπως τροποποιήθηκε και συμπλη¬ 
ρώθηκε από τα Ν.Δ. 3755/57, 186/69, 1198/72 και 83/74. 

2. Την αριθ. 98130/21.11.88 απόφαση του Πρωθυπουργού και 
του Υπουργού Εργασίας .«Ανάθεση αρμοδιοτήτων Υπουργού Εργασίας 
στον υπουργό Εργασίας», αποφασίζουμε: 













ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Να δημοσιευθεί στην Εφημερίδα της Κυβερνήσεως η πιο πάνω ΣΣΕ, 
η οποία μας κατατέθηκε την 14.6.89 και συντάχθηκε το υπ’ αρ. 
149/89 πρακτικό καταθέσεως, της οποίας το περιεχόμενο έχει ως 
εξής: 

ΕΙΔΙΚΗ ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 
ΣΩΜΑΤΕΙΟΥ «ΣΥΝΔΕΣΜΟΣ ΤΕΧΝΙΚΩΝ ΗΛΠΑΠ» 

Στην Αθήνα σήμερα, 9 Ιουνίου 1989, ημέρα Παρασκευή στο κατά¬ 
στημα του Οργανισμού με την επωνυμία «ΗΛΕΚΤΡΟΚΙΝΗΤΑ ΛΕΩ¬ 
ΦΟΡΕΙΑ ΠΕΡΙΟΧΗΣ ΑΘΗΝΩΝ ΠΕΙΡΑΙΩΣ» (Η.Λ.Π.Α.Π.), οδός 
Αδμήτου αρ. 17, οι υπογράφοντες από τη μία πλευρά Αρίστος Λάζαρης, 
Γενικός Διευθυντής και νόμιμος εκπρόσωπος του Οργανισμού και από 
την άλλη πλευρά οι: α) Ιωάννης Σταύρου και β) Αργύρης Κοναξής, 
Πρόεδρος και Γενικός Γραμματέας αντίστοιχα, του εργασιακού σωμα¬ 
τείου «ΣΥΝΔΕΣΜΟΣ ΤΕΧΝΙΚΩΝ ΗΛΠΑΠ» και οι δύο νόμιμα εξου¬ 
σιοδοτημένοι και με την παρουσία του εκπροσώπου του Υπουργείου Με¬ 
ταφορών και Επικοινωνιών θωμά Ευγενίδη, συμφώνησαν τη σύναψη 
Ειδικής Συλλογικής Σύμβασης Εργασίας, με τους παρακάτω όρους και 
συμφωνίες: 

Άρθρο 1 


Με συμπλήρωση 10 χρόνων από τη λήψη του διπλώματος δρχ. 

Στις διατάξεις της παρούσας σύμβασης υπάγονται το έκτακτο, δό¬ 
κιμο και μόνιμο προσωπικό των Κλάδων: 
α) Διπλωματούχων Μηχανικών. 

β) Εποπτών (Με πτυχίο Υπομ/κού - ή Τεχνολόγου Μηχανικού), 
γ) Ομαδαρχών (Με πτυχίο Εργοδηγού). 

οι οποίοι συνδέονται με σχέση εξαρτημένης εργασίας ιδιωτικού δι¬ 
καίου με τον ΗΛΠΑΠ και είναι μέλη του συμβαλλόμενου σωματείου με 
την επωνυμία «ΣΥΝΔΕΣΜΟΣ ΤΕΧΝΙΚΩΝ ΗΛΠΑΠ». 


ΚΕΦΑΛΑΙΟ Α 


■■Άρθρο 2 


Στους βασικούς μισθούς των κλάδων του Προσωπικού που αφορά η 
παρούσα ενσωματώνεται τμήμα της Α.Τ.Α. δρχ. 10.000 και αφαιρεί- 
ται από το συνολικό ποσότής Α.Τ.Α. περιόδου 1.5.82 - 31.12.88, τέ¬ 
τοιο ώστε στο σύνολο των δικαιουμένων Τακτικών Αποδοχών που εμ¬ 
φανίζονται στη στήλη (α) της εξοφλητικής απόδειξης μηνός Δεκεμβρίου 
1988 κάθε μισθωτού να προκύπτει αύξηση 4,2%. 

Ειδικά για τους διπλωματούχους μηχανικούς που ασκούν καθήκοντα 
Προϊσταμένου ή Αναπληρωτή ως αποδοχές 31.12:88 για τον υπολογι¬ 
σμό της πιο πάνω αύξησης θεωρούνται αυτές τις οποίες θα ελάμβαναν 
κατ’ εφαρμογή των διατάξεων της από 7.5.85 ΕΣΣΕ «ΣΥΛΛΟΓΟΥ 
ΥΠΑΛΛΗΛΩΝ ΗΛΠΑΠ», που αφορούν τους όρους αμοιβής του κλά¬ 
δου των διπλωματούχων μηχανικών. 

Διευκρινίζεται ότι ως χρόνος υπηρεσίας του μισθωτού για τον πιο 
πάνω υπολογισμό είναι εκείνος που αντιστοιχεί στο μισθολογικό του κλι¬ 
μάκιο. 

Οι βασικοί μισθοί των κλάδων του Προσωπικού που αφορά η πα¬ 
ρούσα, προσαυξάνονται κατά διακόσιες,(200) δρχ. για κάθε χρόνο υπη¬ 
ρεσίας από τον 30ο χρόνο και επάνω. 

Οι από 1.1.89 μισθολογικές μεταβολές που αφορούν Α.Τ.Α., Βασικό 
Μισθό, Χρονοεπίδομα, Οικογενειακά κ.λπ. θα γίνονται σύμφωνα με τις 
κείμενες διατάξεις και με αφετηρία: 

α) Τα μισθοδοτικά στοιχεία, πλην της Α.Τ.Α. κάθε μισθωτού που 
προκύπτουν από την εφαρμογή του άρθρου 2 της παρούσας. 

β) Την Α.Τ.Α. περιόδου 1.5.82 έως 31.12.88 που είχε κάθε μισθω¬ 
τός, όπως προκύπτει από τα παραπάνω οριζόμενα. 

Έτσι, από 1.1.1989, οι βασικοί μισθοί κατά κλάδο, διαμορφώνονται 
ως εξής: 

ΔΙΠΛΩΜΑΤΟΥΧΟΙ ΜΗΧΑΝΙΚΟΙ ΤΟΥ ΗΛΠΑΠ, που είναι μέλη 
του Τ.Ε.Ε. 


Με τη λήψη του διπλώματος δρχ. 42.000 

ΕΠΟΠΤΕΣ (Με πτυχίο Υπομ/κού ή Τεχνολόγου Μηχανικού). 

Με τη λήψη πτυχίου δρχ. 36.500 

Με συμπλήρωση 1 χρόνου από τη λήψη πτυχίου δρχ. 38.100 

Για όσους έλαβαν πτυχίο μετά την πρόσληψή τους στον ΗΛΠΑΠ ή 
την Η.Ε.Μ. ως ημερομηνία ένταξης σε Μ.Κ. θα λαμβάνεται η ημερομη¬ 
νία πρόσληψή τους. 

ΟΜΑΔΑΡΧΕΣ (Με πτυχίο Εργοδηγού) 


Με συμπλήρωση 

Με συμπλήρωση 22 χρόνων προϋπηρεσίας δραχμές 40.600 

Σαν χρόνος υπηρεσίας για τον καθορισμό του βασικού μισθολογικού 
κλιμακίου του Κλάδου Ομαδαρχών, θεωρείται ο χωρίς διακοπή χρόνος 
που διανύθηκε, από την πρόσληψη στην ΗΕΜ ή στον ΗΛΠΑΠ, ανεξάρ¬ 
τητα από Κλάδο, Ειδικότητα και Κλιμάκια. 

Οι μισθωτοί που ανήκουν στον Κλάδο των Ομαδαρχών εντάσσονται 
στα αντίστοιχα μισθολογικά κλιμάκια ανάλογα με τη βαθμίδα και το 
επίπεδο εκπαίδευσής τους, ως εξής: 

α) 1. Οι πτυχιούχοι Κατώτερης Τεχνικής Σχολής. 

2. Εκείνοι που έχουν άδεια εξάσκησης επαγγέλματος σχετική με την 
ειδικότητά τους, και 

3. Οι απόφοιτοι Γενικής Εκπαίδευσης (Γυμνάσιο δετούς φοίτησης), 
εφόσον έχουν 3ετή (αναγνωρισμένη προϋπηρεσία, εντάσσονται με την 
μετάταξή τους, στο μισθολογικό κλιμάκιο που αντιστοιχεί σε τρία (3) 
χρόνια υπηρεσίας συμπληρωμένα. 

α 1 Σε περίπτωση που δεν πληρείται κανένας από τους όρους της πα¬ 
ραπάνω παρ. (α), η ένταξη κατά την μετάταξη, γίνεται στο Ιο μισθολο- 
γικό κλιμάκιο (εισαγωγική Μ.Β.). 

Εάν κατά τη διάρκεια της υπηρεσίας του, μισθωτός αποκτήσει μία 
από τις παραπάνω προϋποθέσεις της παρ. (α), τότε αυτός προάγεται 
κατά 3 ολόκληρα μισθολογικά κλιμάκια, πάνω από το κατεχόμενο μι- 
σθολογικό κλιμάκιό του. 

β) Οι πτυχιούχοι Μέσων Τεχνικών Σχολών ή ισότιμων και οι από¬ 
φοιτοι Λυκείου εφ’ όσον οι τελευταίοι έχουν 6ετή αναγνωρισμένη προϋ¬ 
πηρεσία, εντάσσονται με τη μετάταξή τους, στο μισθολογικό κλιμάκιο 
που (αντιστοιχεί σε έξι (6) χρόνια υπηρεσίας συμπληρωμένα. 

β 1 . Σε περίπτωση που δεν πληρείται καμία από τις προϋποθέσεις της 
παραπάνω παρ. (β), η ένταξη κατά την πρόσληψη, γίνεται ανάλογα με 
τα οριζόμενα στις παραποιώ παρ. (α) και (α 1 ). 

Εάν κατά τη διάρκεια της υπηρεσίας του, ο μισθωτός αποκτήσει μία 
από τις παραπάνω προϋποθέσεις της παρ. (β) τότε αυτός προάγεται 
κατά 3 ολόκληρα μισθολογικά κλιμάκια πάνω από το κατεχόμενο μι- 
σθολογικό κλιμάκιό του. 

γ) Το Προσωπικό που σήμερα υπηρετεί εντάσσεται' στις παραπάνω 
μισθολογικές κλίμακες ανάλογα με τα τυπικά προσόντα του και με τη 
συμπλήρωση της απαιτούμενης υπηρεσίας ή προϋπηρεσίας στις περι¬ 
πτώσεις που αυτή υπολογίζεται, από την 1η του επόμενου μήνα. 

δ) Για την κατάθεση των δικαιολογητικών που αποδεικνύουν τις πα¬ 
ραπάνω απαιτήσεις για την ένταξη, δίνεται προθεσμία 3 μηνών (εξαι¬ 
ρούνται όσοι τα έχουν καταθέσει) από την υπογραφή της παρούσας 
ΕΣΣΕ, για να έχει ισχύ η ένταξή τους από 1.1.1989. 

Δικαιολογητικά με ημερομηνία απόκτησής τους όπως και δικαιολο- 
γητικά που θα κατατεθούν μετά την ανωτέρω μη ανατρεπτική προθε¬ 
σμία, λαμβάνονται υπόψη για την ένταξη από την ημερομηνία κατάθε- 
πκσής τους. 

ΚΕΦΑΛΑΙΟ Β 
Άρθρο 3 

Α. Οι βασικοί μισθοί των Διπλωματούχων Μηχανικών προσαυξάνο¬ 
νται με χρονοεπίδομα και με ποσοστό 10% για κάθε τριετία από την 
ημέρα της λήψης του πτυχίου και μέχρι οκτώ (8) τριετιών. 

Β. Οι βασικοί μισθοί των Εποπτών (Με πτυχίο Τπομ/χού ή Τεχνο¬ 
λόγου Μηχανικού) προσαυξάνονται με χρονοεπίδομα όπως πιο κάτω: 
Με τη λήψη πτυχίου 10% 


Με 

τη 

συμπλήρωση 

3 χρόνων 

17% 

» 

>► 

» 

6 χρόνων 

24% 

» 



9 χρόνων 

31% 

» 

>► 

» 

12 χρόνων 

38% 


» 

• » 

15 χρόνων 

45% 



» 

18 χρόνων 

52% 

» 


» 

21 χρόνων 

59% 

» 


» 

24 χρόνων 

60% 


Γ. Οι βασικοί μισθοί των Ομαδαρχών προσαυξάνονται με χρονοεπί¬ 
δομα, όπως παρακάτω: 


Με την πρόσληψη 


10% 

Με τη 

συμπλήρωση 

3 χρόνων 

15% 

» » 

» 

6 χρόνων 

20% 

» » 

» 

9 χρόνων 

27% 

' » » 

» 

12 χρόνων 

33% 

» Η 

» 

15 χρόνων 

38% 

» » 

» 

18 χρόνων 

43% 

» » 

» 

21 χρόνων 

48% 

» » 

» 

24 χρόνων 

53% 

» . » 

» 

27 χρόνων 

58% 

» » 


30 χρόνων 

60% 


Η προσαύξηση του βασικού μισθού λόγω χρονοεπιδόματος θα χορη¬ 
γείται την 1η του επόμενου μήνα από τη συμπλήρωση του προβλεπόμε- 
νου χρόνου πραγματικής υπηρεσίας και προϋπηρεσίας. 

Σαν προσμετρούμενη προϋπηρεσία, για τον καθορισμό του χρονοεπι- 
δόματος θεωρείται η προϋπηρεσία σε ομότιμα και συναφή καθήκοντα, 
σε οποιοδήποτε εργοδότη με σχέση εξαρτημένης εργασίας ανεξάρτητα 
από ηλικία και εφόσον συμφωνεί και με το χρόνο ασφάλισης σε κύριο 
ασφαλιστικό φορέα, εξαιρουμένης αυτής που έχει προσμετρηθεί για τη 
λήψη σύνταξης, από οποιοδήποτε ασφαλιστικό Οργανισμό. 

Η προϋπηρεσία αποδεικνύεται με υπεύθυνη δήλωση του Ν. 
1599/88 κατά την πρόσληψη και μέσα σε τρίμηνη προθεσμία, που θα 
συνοδεύεται από τα απαραίτητα πιστοποιητικά εργοδοτών και τα. βι¬ 
βλιάρια ή βεβαίωση του κύριου ασφαλιστικού φορέα. 

Εάν με τα προσκομισθέντα πιστοποιητικά αποδεικνύεται προϋπηρε¬ 
σία μεγαλύτερη από αυτή που έχει δηλωθεί ή κατατεθούν πιστοποιητικά 
προϋπηρεσίας, χωρίς σχετική δήλωση ή τέλος, κατατεθούν μετά την εκ- 
πνοή του τριμήνου από την πρόσληψη, το δικαίωμα για τη λήψη της 
διαφοράς στο χρονοεπίδομα αρχίζει από την ημερομηνία κατάθεσης των 
δικαιολογητικών αυτών. * Λ 

Σε περίπτωση αδυναμίας προσαγωγής βεβαίωσης του εργοδότη, η 
προϋπηρεσία θα αποδεικνύεται με ένορκη βεβαίωση δύο μαρτύρων. 1 

Σαν προϋπηρεσία αναγνωρίζεται ο χρόνος που διανύθηκε στις ανα¬ 
γνωρισμένες από την Πολιτεία, Οργανώσεις Εθνικής Αντίστασης και θα 
αποδεικνύεται με σχετικό πιστοποιητικό που προβλέπει ο Νόμος. 

Άρθρο 4 

1. Αναγνωρίζεται και προσμετριέται χρονικό διάστημα 18 μηνών 
της στρατιωτικής θητείας: α) σαν χρόνος υπηρεσίας για ,τον καθορισμό 
του βασικού μισθολογικού κλιμακίου και β) σαν χρόνος προϋπηρεσίας 
για τον καθορισμό του χρονοεπιδόματος. 

2. Η αναγνώριση θα γίνεται με βάση τα πιστοποιητικά στρατολογίας 
που έχουν προσκομισθεί κατά την πρόσληψη. 

Σε αυτούς που υπηρέτησαν μειωμένη στρατιωτική θητεία, θα ανα¬ 
γνωρίζεται ο πραγματικός χρόνος θητείας μέχρι τους 18 μήνες. Ο χρό¬ 
νος φυλάκισης κατά το διάστημα της στρατιωτικής θητείας, δεν θα υπο¬ 
λογίζεται. 

3. Η προσμέτρηση του παραπάνω χρόνου της στρατιωτικής θητείας, 
τόσο για τον καθορισμό του βασικού μισθολογικού κλιμακίου, όσο και 
για τον καθορισμό του χρονοεπιδόματος, θα γίνει σταδιακά σε τέσσερις 
(4) ετήσιες δόσεις, ως εξής: 

Στους Διπλωματούχους Μηχανικούς: 

Από 1.1.89 θα προσμετρηθούν 5 μήνες 

» 1.1.90 » 9 μήνες 

» 1.1.91 » 14 μήνες 

Δηλαδή » 1.1.92 » 18 μήνες συνολικά. 

Στους Κλάδους Εποπτών και Ομαδαρχών στους οποίους έχουν προ- 
σμετρηθεί σύμφωνα με τις ισχύουσες για τους Κλάδους αυτούς ΕΣΣΕ, 9 
μήνες μέχρι 1.1.1989, το υπόλοιπο των 9 μηνών, θα προσμετρηθεί ως 

εξής: 

Από 1.1.90 5 μήνες 
Από 1.1.91 9 μήνες 

Οπότε, θα έχουν προσμετρηθεί συνολικά 18 μήνες. 

ΚΕΦΑΛΑΙΟ Γ 
ΕΠΙΔΟΜΑΤΑ 
I Άρθρο 5 

ο μισθός που προκύπτει από το άθροισμα του βασικού μισθού και του 
χρονοεπιδόματος αποτελεί τη βάση πάνω στην οποία υπολογίζονται και 
καταβάλλονται τα παρακάτω επιδόματα: 

Α. Διπλωματούχοι Μηχανικοί: 

1. Τεχνικό Επίδομα 10%. 

2. Ανθυγιεινό επίδομα 16% στους διπλωματούχους μηχανικούς που 
εργάζονται στο χώρο των Α/Σ του ΗΛΠΑΠ για όσο χρόνο εργάζονται 
εκεί. 

3. Επίβλεψης έργων 10% για τους διπλωματούχους μηχανικούς 
στους οποίους ανατίθεται η μελέτη και επίβλεψη έργων του ΗΛΠΑΠ. 

4. Ειδικών συνθηκών 8%. 

5. Επίδομα εκπαιδευτικό 5% για όσο χρόνο ασκούν καθήκοντα εκ¬ 
παιδευτή. 

Σε όσους ασκούν καθήκοντα Προϊσταμένου ή Αναπληρωτή καταβάλ¬ 
λεται δραχμικό επίδομα ίσο με τη διαφορά των αποδοχών της 
31.12.1988 που αντιστοιχούν σύμφωνα με την εφαρμογή των διατά¬ 
ξεων της από 7.5.85 ΕΣΣΕ «ΣΥΛΛΟΓΟΥ ΥΠΑΛΛΗΛΩΝ ΗΛΠΑΠ» 
και εκείνων που πραγματικά ελάμβαναν την 31.12.88 μέσα στα πλαί¬ 
σια της εξίσωσης των αποδοχών τους με τους Προϊσταμένους ή Ανα¬ 
πληρωτές των (άλλων Υπηρεσιών του ΗΛΠΑΠ. Το επίδομα αυτό παρα¬ 
μένει σταθερό και δεν υπολογίζεται επ’ αυτού κανένα άλλο επίδομα. 

Β. Επόπτες (Με πτυχίο Υπομ/κού ή Τεχνολόγου Μηχανικού). 

1. Τεχνικό επίδομα 10%. 

2. Ειδικών συνθηκών 8%. 

3. Ανθυγιεινό επίδομα 16%. 

4. Υψηλής τάσης ρεύματος 14%. 

5. Επίβλεψης έργων 10%.για τους πτυχιούχους Υπομ/κούς - Τε¬ 
χνολόγους Μηχανολόγους στους οποίους ανατίθεται η επίβλεψη έργων 
του ΗΛΠΑΠ. 

6. Επίδομα εκπαιδευτικό 5% για όσο χρόνο ασκούν καθήκοντα εκ¬ 
παιδευτή. 

Γ. Ομαδάρχες (Με πτυχίο Εργοδηγού): 

1. Τεχνικό επίδομα 10%. 

2. Ειδικών συνθηκών 8%. 

3. Ανθυγιεινό επίδομα 16%. 

4. Υψηλής τάσης ρεύματος 14%. 

5. Επίβλεψης έργων 5% για τους Επιβλέποντες ή Βοηθούς Επιβλέ- 
ποντες οι οποίοι ασκούν επίβλεψη έργων του ΗΛΠΑΠ. 

6. Επίδομα εκπαιδευτικό 5% για όσο χρόνο ασκούν καθήκοντα εκ¬ 
παιδευτή. 

Άρθρο 6 

Ο μισθός που προκύπτει από το άθροισμα του βασικού μισθού του 
χρονοεπιδόματος και των επιδομάτων του άρθρου 5 προσαυξάνεται 
κατά 10% για την/τον σύζυγο, ανεξάρτητα αν εργάζονται και οι δύο 
και 5% για κάθε παιδί, ανεξάρτητα από αριθμό, μέχρι τη συμπλήρωση 
του 18ου έτους της ηλικίας τους και είναι άγαμα. Στα άγαμα θήλεα 
άνω των 18 ετών που μέχρι 7.5.1985 καταβάλλοταν το επίδομα, 
τούτο θα εξακολουθήσει να καταβάλλεται. Το προηγούμενο επίδομα τέ¬ 
κνων, παρατείνεται πέρα του 18ου έτους και μέχρι του 25ου έτους της 
ηλικίας τους, εφόσον αυτά αποδεδειγμένα σπουδάζουν σε αναγνωρι¬ 
σμένη από την Πολιτεία, σχολή και είναι άγαμα, για αόριστο χρόνο αν 
είναι ανίκανα για οποιαδήποτε βιοποριστική εργασία λόγω αναπηρίας 
σωματικής ή πνευματικής, η οποία αποδεικνύεται με απόφαση της αρ¬ 
μόδιας Υγειονομικής Επιτροπής. 

Το επίδομα παιδιών δεν μπορεί συνολικά να είναι κατώτερο από αυτό 
που χορηγεί αντίστοιχα ο ΟΑΕΔ. Για τον υπολογισμό της επί πλέον δια¬ 
φοράς θα υπολογίζεται το σύνολο του επιδόματος παιδιών που παίρνουν 
και οι δύο σύζυγοι, ανεξάρτητα που εργάζονται. 

Άρθρο 7 

Στους μισθωτούς της παρούσας που κατέχουν θέση ή εκτελούν καθή¬ 
κοντα ή αναπληρούν καθήκοντα, καταβάλλεται επίδομα θέσης, ό?ιως 
παρακάτω: 

α) Προϊσταμένου Υπηρεσίας ■ 16.000 δρχ. 


β) Αναπληρωτή Προϊσταμένου 13.500 δρχ. 

γ) Υπεύθυνου Τομέα, Αμαξοσταφυν, Τμημάτων που 

υπάγονται απ’ ευθείας στη Γε?ική Δ/νση 12.000 δρχ. 

δ) Επόπτου 9.000 δρχ. 

ε) Εκτελούντος καθήκοντα Επόπτη 6.000 δρχ. 

στ) Ομαδάρχη 3.000 δρχ. 


Άρθρο 8 

Χορηγείται επιστημονικό επίδομα 5% για κάθε έτος σπουδών, που 
υπολογίζεται πάνω στον αντίστοιχο βασικό μισθό του ΚΕΦ. Α και μέχρι 
5 χρόνια σπουδών. Σαν έτη σπουδών λαμβάνονται τα έτη που προβλέ- 
πονται για κάθε Σχολή από τη Νομοθεσία που ισχύει, κατά την ισχύ της 
παρούσας Συλλογικής Σύμβασης Εργασίας. 

Σε όσους Επόπτες (Πτυχιούχους Υπομ/κούς ή Τεχνολόγους Μηχα¬ 
νικούς) είναι κάτοχοι μεταπτυχιακού ή προδιδακτορικού διπλώματος, 
χορηγείται επί πλέον επίδομα 10% στο βασικό μισθό τους. Όσοι παίρ¬ 
νουν το επίδομα μεταπτυχιακών σπουδών δεν παίρνουν και το επίδομα 
ξένης γλώσσας. 

Σε όσους είναι κάτοχοι διδακτορικού διπλώματος σχετικού με την ερ¬ 
γασία απασχόλησής τους στον ΗΛΠΑΠ, χορηγείται επίδομα 20% στο 
βασικό μισθό τους. 

Όσοι παίρνουν επίδομα διδακτορικού διπλώματος δεν παίρνουν το 
επίδομα μεταπτυχιακού ή προδιδακτορικού διπλώματος και της ξένης 
γλώσσας. 

Στους διπλωματούχους Μηχανικούς που είναι κάτοχοι μεταπτυχια¬ 
κού ή προδιδακτορικού διπλώματος, χορηγείται επί πλέον επίδομα 
20% στο βασικό μισθό τους. Όσοι παίρνουν το επίδομα μεταπτυχιακών 
σπουδών δεν παίρνουν και το επίδομα ξένης γλώσσας. 

Σε όσους είναι κάτοχοι διδακτορικού διπλώματος σχετικού με την ερ¬ 
γασία απασχόλησής τους στον ΗΛΠΑΠ, χορηγείται επίδομα 30% στο 
βασικό μισθό τους. 

Όσοι παίρνουν επίδομα διδακτορικού διπλώματος δεν παίρνουν το 
επίδομα μεταπτυχιακού ή προδιδακτορικού διπλώματος και της ξένης 
γλώσσας. 

Άρθρο 9 

Χορηγείται επίδομα 1.500 δρχ. (δραχμικό) ξένης γλώσσας, σε όσους 
γνωρίζουν σε επαρκή" βαθμό μία ή περισσότρες ξένες γλώσσες. 

Επιτροπή που συστήνεται από τη Διοίκηση του ΗΛΠΑΠ, κρίνει την 
επάρκεια γνώσης της ξένης γλώσσας, για τη χορήγηση του επιδόματος 
αυτού. 

ΚΕΦΑΛΑΙΟ Δ 
ΡΥΘΜΙΣΕΙΣ 

Άρθρο 10 

Στους απασχολούμενους στα αμαξοστάσιά Νέας Φιλαδέλφειας, 
Αγίας Τρίαδος και Πειραιά μισθωτούς, που αφορά η παρούσα, χορηγεί¬ 
ται από 1η Νοέμβρη μέχρι 31 Μάρτη, εποχιακό επίδομα δρχ. 120 
(εκατόν είκοσι) για κάθε μέρα εργασίας. 

Άρθρο 11 

Η προσαύξηση κατά 75% του ημερομισθίου για την εργασία που θα 
πραγματοποιείται κατά τις Κυριακές και θεσμοθετημένες αργίες θα 
υπολογίζεται επί του 1,20 του ημερομισθίου κατά την αντίστοιχη ημέρα 
αργίας που εργάσθηκε ο μισθωτός. 

Άρθρο 12 

Με απόφασή του το Δ.Σ. του ΗΛΠΑΠ μπορεί να θεωρεί υπερωριακή 
απασχόληση και να αμείβει σαν τέτοια, την εντεταλμένη παραμονή πέρα 
του κανονικού ωραρίου, για κάλυψη αναγκών σε Συμβούλια, ή Επιτρο- 
πκπές κ.λπ. για τα οποία δεν προβλέπεται ιδιαίτερη αμοιβή. 

Άρθρο 13 

Στους μισθωτούς που με εντολή της Διοίκησης του ΗΛΠΑΠ ασχο¬ 
λούνται εκτός έδρας, χορηγείται αποζημίωση που ισούται: 

α) Μέσα στην Ελλάδα: Δαπάνη οδοιπορικών και δαπάνη ξενοδοχείου 
και το 1/25 των μηνιαίων αποδοχών τους για κάθε μέρα εκτός έδρας, 
απασχόλησης.. 

β) Έξω από την Ελλάδα: Τα ίδια όπως παραπάνω, πλέον της δαπά- 

νης απασχόλησης εκτός έδρας, όσο αυτή καθορίζεται από τη σχετική 
Κυβερνητική απόφαση. 

Άρθρο 14 

Το Διοικ. Συμβούλιο ή ο Γενικός Διευθυντής εξουσιοδοτημένος από 
αυτό, μπορεί να αποστέλλει προσωπικό της παρούσας σε Ενώσεις (π.χ. 
υ.Ι.Τ.Ρ. Συνέδρια, Εταιρείες Συγκοινωνιών ή κατασκευής αυτοκινή¬ 
των ή τρόλλευ, ή Εκθέσεις κ.λπ.) στο διεθνή και εσωτερικό χώρο, για 
την ανύψωση της επαγγελματικής ή και επιστημονικής κατάρτισής 
τους και την ενημέρωσή τους σε κάθε νέα τεχνική ή επιστημονική 
γνώση που έχει σχέση με το αντικείμενο του ΗΛΠΑΠ, καθώς και την 
προσαρμογή τους σε κάθε νέα τεχνολογία ή μέθοδο Διοίκησης και Δια- 
χείρισης. 

Στη διαδικασία λήψη απόφασης και επιλογής συμμετέχει εκπρόσω¬ 
πος του «Συνδέσμου Τεχνικών». 

Άρθρο 15 

Από τις αποδοχές εκείνων που είναι γραμμένοι στο Σωματείο «Σύν¬ 
δεσμος Τεχνικών ΗΛΠΑΠ» παρακρατείται η μηνιαία εισφορά τους και 
αποδίδεται προς αυτόν. . 

Άρθρο 16 

Οι ώρες εβδομαδιαίας απασχόλησης των ανηκόντων στον Κλάδο 
των Εποπτών (Πτυχ. Υπομ/κών - Τεχνολόγων Μηχανικών) καθορίζο¬ 
νται σε 37,5. 

Άρθρο 17 

Η προβλεπόμενη από το Νόμο 2112/20 αποζημίωση όπως ισχύει 
σήμερα και καταβάλλεται σε όλες τις περιπτώσεις που προβλέπονται 
από τον Γ.Κ.Π. - ΗΛΠΑΠ και τις Ε.Σ.Σ.Ε., αναπροσαρμόζεται από 
1.4.89 ως προς το ανώτατο όριο που ισχύει σήμερα σύμφωνα με το 
Νόμο από 1.150.000 δρχ. σε 1.600.000 δρχ. 

Άρθρο 18 

Ο ΗΛΠΑΠ για την εξυπηρέτηση του Προσωπικού του, αναλαμβάνει 
να καλύπτει το σύνολο των μηνιαίων δαπανών ειδικών σταθμών για 
αποδεδειγμένα προβληματικά παιδιά εργαζομένων του Οργανισμού. 

Επίσης, αναλαμβάνει ο ΗΛΠΑΠ να καλύπτει μέρος των μηνιαίων 
δαπανών βρεφονηπιακών σταθμών για παιδιά εργαζομένών στον Ορ¬ 
γανισμό προσχολικής ηλικίας μέχρι 6 ετών, έναντι σχετικής απόδειξης 
θεωρημένης από την Εφορία, με τα πιο κάτω συνολικά αναφερόμενα 
ποσά και για όσο χρόνο διαρκεί η παραμονή των παιδιών στους σταθ¬ 
μούς αυτούς. 

α. Για ένα παιδί δρχ. 5.250 το μήνα. 

β. Για δύο παιδιά δρχ. 7.500 το μήνα. 

γ. Για τρία παιδιά δρχ. 10.500 το μήνα. "■ 

Τα ποσά αυτά, εφόσον εργάζονται στον ΗΛΠΑΠ και οι δύο σύζυγοι, 
δικαιούται ο ένας από τους δύο, δεν αποτελούν όμως μισθολογική πα¬ 
ροχή αλλά βοήθημα και ως εκ τούτου δεν συνυπολογίζονται στις λοιπές 
αποδοχές, τα πάσης φύσεως επιδόματα και δεν υπόκεινται επίσης σε 
κρατήσεις ή φόρο. 

Άρθρο 19 

Ο ΗΛΠΑΠ αναλαμβάνει με δαπάνες του την αποστολή σε κατασκη¬ 
νώσεις παιδιών των εργαζομένων ηλικίας 6-12 ετών κατά τους θερι¬ 
νούς μήνες. Κατ’ εξαίρεση, επιτρέπεται η αποστολή παιδιών ηλικίας μέ¬ 
χρι 15 ετών εφόσον έχουν αδελφό ή αδελφή στην ίδια κατασκήνωση ηλι¬ 
κίας 6-12 ετών. 

Άρθρο 20 

Παρέχεται κάθε χρόνο κανονική άδεια με πλήρεις αποδοχές, όπως 
προβλέπεται από τις σχετικές διατάξεις για το Δημόσιο Τομέα. 

Το επίδομα άδειας, καταβάλλεται με τη λήψη δέκα (10) ημερών κα¬ 
νονικής άδειας, τουλάχιστον. 

Άρθρο 21 

Στο Προσωπικό της παρούσας σύμβασης, χορηγείται δελτίο ελευθέ- 
ρας κυκλοφορίας γιά τις αστικές συγκοινωνίες της ΕΑΣ, των ΗΛΠΑΠ- 
και των ΗΣΑΠ. 

Στους εγγάμους χορηγείται παρόμοιο δελτίο και στους /· στις συζύ¬ 
γους. 

Άρθρο 22 

Σε περίπτωση γάμου του προσωπικού της παρούσας,' παρέχεται 


άδεια επτά (7) συνεχόμενων ημερολογιακών ημερών με πλήρεις αποδο¬ 
χές και χωρίς αυτή να συμψηφίζεται στην κανονική άδεια του μισθωτού. 

Άρθρο 23 

Σε περίπτωση θανάτου συγγενικού προσώπου, μέχρι και δευτέρου 
βαθμού συγγένειας εξ αίματος ή αγχιστίας, παρέχεται άδεια δύο (2) ερ¬ 
γασίμων ημερών, με πλήρεις αποδοχές χωρίς αυτή να συμψηφίζεται 
στην κανονική άδειά του. Η άδεια αυτή προσαυξάνεται σε τέσσερις (4) 
εργάσιμες ημέρες, για απόσταση μεγαλύτερη των τριακοσίων χιλιομέ- 
πκτρων για την ηπειρωτική χώρα και εκατό χιλιομέτρων για τα νησιά. 

Άρθρο 24 

Στους σπουδαστές και φοιτητές όλων των επιπέδων εκπαίδευσης, 
εκτός στοιχειώδους, παρέχεται σπουδαστική άδεια όπως αυτή καθορί¬ 
ζεται από την Πολιτεία, με πλήρεις αποδοχές και χωρίς να συμψήφιζε τ 
ται στην κανονική άδειά τους. Η άδεια αυτή παρέχεται κάθε φορά, με 
βάση δικαιολογητικό πιστοποιητικό της οικείας Σχολής και υπεύθυνη 
βεβαίωση του ενδιαφερομένου. 

Άρθρο 25 

Συνδικαλιστικές άδειες απουσίας με αποδοχές, παρέχονται κατά 
μήνα στους συνδικαλιστές - μέλη του Δ.Σ. του Σωματείου, σε διπλάσιο 
αριθμό ημερών από τις προβλεπόμενες στο άρθρο 17 παρ. 2γ του Ν. 
1264/82, οι οποίες κατανέμονται κατά την κρίση του Δ.Σ. του Σωμα¬ 
τείου, στα μέλη αυτού. . . 

Άρθρο 26 

Οι εργαζόμενοι στον ΗΛΠΑΠ που συμπληρώνουν 15ετή πραγμα¬ 
τική υπηρεσία τουλάχιστον, στην ΗΕΜ και τον ΗΛΠΑΠ, μπορούν με 
αίτησή τους να αποχωρούν από τον ΗΛΠΑΠ, δικαιούμενοι την αναλο¬ 
γούσα αποζημίωση που προβλέπει ο Ν. 2112/20, όπως αυτός ισχύει 
κάθε φορά. 

Ρητά συμφωνείται ότι το ποσοστό εργαζομένων που έχουν τη δυνατό¬ 
τητα αυτή δεν ξεπερνάει το 3% κάθε ημερολογιακό έτος από κάθε 
Κλάδο. Οι σχετικές αιτήσεις θα υποβάλλονται τουλάχιστον προ 6 μη¬ 
νών και οι αποχωρήσεις θα γίνονται κατά προτεραιότητα υποβολής της 
αίτησης την 30η Ιουνίου και 31η Δεκεμβρίου, κάθε χρόνου. 

Άρθρο 27 ' 

Σε περίπτωση θανάτου μισθωτού, διαρκούσης της σύμβασης εργα¬ 
σίας του, σύμφωνα με τις σχετικές διατάξεις του ΓΚΠ-ΗΛΠΑΠ, περιο¬ 
ριστικά, η σύζυγος, τα παιδιά του και οι επιζώντες γονείς του, κατά τα 
ποσοστά και τη σειρά κληρονομικής διαδοχής τους, που προβλέπονται 
από τις κείμενες διατάξεις περί κληρονομικής εξ αδιαθέτου διαδοχής, 
δικαιούνται την αποζημίωση του Νόμου 2112/20 όπως αυτός ισχύει 
. κάθε φορά, που αντιστοιχεί στα χρόνια υπηρεσίας του στην ΗΕΜ και την 
ΗλΠΑΠ, κατά το χρόνο του θανάτου του. 

Άρθρο 28 

Η Α.Τ.Α. χορηγείται και στους εργαζόμενους που περιλαμβάνει η 
παρούσα σύμβαση κατά το ίδιο ποσοστό που χορηγείται στο Δημόσιο. 

Άρθρο 29 

Χορηγείται σε όλους τους μισθωτούς που αφορά η παρούσα, ένα (1)' 
μπουκάλι γάλα που θα υπολογίζεται, για έξη (6) ημέρες την εβδομάδα. 

Άρθρο 30 

Η ΗΛΠΑΠ αναλαμβάνει την υποχρέωση της συνεχούς επιμόρφωσης 
των μελών του Συνδέσμου, τόσο σε επιμόρφωση ξένων γλωσσών, όσο 
και σε τεχνικά θέματα. 

Άρθρο 31 

Στο Προσωπικό που καλύπτει η παρούσα σύμβαση θα χορηγούνται: 

2 φορές το χρόνο φόρμες εργασίας (χειμώνα - καλοκαίρι), 2 φορές το 
χρόνο παπούτσια εργασίας (μποτάκια - σκαρπίνια),- 2 υποκάμισα εργα¬ 
σίας το χρόνο (χειμερινό - θερινό), 1 επενδύτης κάθε τέσσερα χρόνια με 
προδιαγραφές καταλληλότητας για τη φύση της εργασίας και 1 πουλό- 
βερ κάθε χρόνο. 

Άρθρο 32 

Το προσωπικό πού, μέχρι την υπογραφή της παρούσας, ασκεί καθή¬ 
κοντα Ομαδάρχου, θεωρείται ότι έχει τα απαιτούμενα γενικά και ειδικά 
προσόντα κατάληψης θέσης του κλάδου Ομαδαρχών. 

Άρθρο 33 

Ο ΗΛΠΑΠ αναλαμβάνει την υποχρέωση για τη σταδιακή βελτίωση 
των συνθηκών εργασίας στους χώρους του Εργοστασίου, της Εναερίου 
και των Αμαξοστασίων, με άμεση προτεραιότητα στους τομείς που 
έχουν σχέση με την υγιεινή και ασφάλεια των εργαζομένων. Η κατα¬ 
γραφή, η αξιολόγηση, η προτεραιότητα και το εφικτό των βελτιώσεων 
θα καθορίζονται από Επιτροπή που θσ συστήσει η Γενική Δ/νση του Ορ¬ 
γανισμού με συμμετοχή των εργαζομένων. 

Άρθρο 34 

Ρητά συνομολογείται ότι τα συμβαλλόμενα μέρη θα κάνουν κάθε δυ¬ 
νατή προσπάθεια στην κατεύθυνση του ενιαίου φορέα των Αστικών Συ¬ 
γκοινωνιών και της Κοινωνικοποίησης αυτού. 

Άρθρο 35 

Από τις αποδοχές εκείνων που εγγράφονται μέλη του Καταναλωτι¬ 
κού Συνεταιρισμού του Συστήματος Αστικών Συγκοινωνιών (ΣΑΣ) πα- 
ρακρατείται ποσό της συνεταιριστικής μερίδας, που οινέρχεται στις δέκα 
πέντε χιλιάδες (15.000) δρχ. και αποδίδεται στο Συνεταιρισμό, μετά 
από υπεύθυνη δήλωση του ενδιαφερομένου. 

Άρθρο 36 

Η Διοίκηση του ΗΛΠΑΠ αναλαμβάνει τη διατήρηση της μισθολογι- 
κής ισορροπίας στο σύνολο των αποδοχών των εργαζομένων που καλύ¬ 
πτει η παρούσα ΕΣΣΕ μεταξύ ΗΛΠΑΠ-ΕΑΣ. 

Άρθρο 37 

Τυχόν καταβαλλόμενες αποδοχές ανώτερες από αυτές που καθορίζο¬ 
νται με την παρούσα, υπολογιζομένων στο σύνολο των αποδοχών, υπε¬ 
ρισχύουν αυτής. Ρυθμίσεις προηγουμένων ετών που δεν θίγονται με την 
παρούσα σύμβαση, εξακολουθούν να ισχύουν. 

Άρθρο 38 

Ο ΗΛΠΑΠ αναλαμβάνει την υποχρέωση να τροποποιήσει αντί¬ 
στοιχα τα άρθρα του Γ.Κ.Π. - ΗΛΠΑΠ, εναρμονίζοντάς τα με την πα¬ 
ρούσα ΕΣΣΕ. 

Η ισχύς της τροποποίησης του Κανονισμού θα αρχίζει από την ημε¬ 
ρομηνία ισχύος της παρούσας ΕΣΣΕ. 

Άρθρο 39 

Η ισχύς της παρούσας αρχίζει από 1.1.1989, εκτός από τα άρθρα 
στα οποία ορίζεται διαφορετική ημερομηνία έναρξης ισχύος τους. 

Η Σ.Σ.Ε. να δημοσιευθεί στην Εφημερίδα της Κυβερνήσεως. 

Αθήνα, 26 Ιουνίου 1989 

Ο ΥΦΥΠΟΥΡΓΟΣ 

Π. ΜΩΡΑΛΗΣ 

" -♦- 

Αριθ. 1321.1/9/89 - (4) 

Καθορισμός ναυλολογίου. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α. Την από 31.5.89 αίτηση της ΝΑΥΤΙΚΗΣ ΕΤΑΙΡΕΙΑΣ «ΚΕ- 
ΦΑΛΛΟΝΙΑ» και ΝΑΥΤΙΚΗ ΕΤΑΙΡΕΙΑ «ΠΑΡΟΣ». 


β. Το αριθ. 19/9.6.89 πρακτικό της Γνωμοδοτικής Επιτροπής 
Ακτοπλοϊκών Συγκοινωνιών. 

γ. Τις διατάξεις του άρθρου 178 του Ν.Δ. 187/73 «περί ΚΔΝΔ», 
αποφασίζουμε: 


1. Καθορίζουμε τους ναύλους των επιβατών και των οχημάτων με- 
πκταξύ των λιμένων που αναφέρονται στον παρακάτω πίνακα. 

I. ΝΑΥΛΟΛΟΓΙΟ ΕΠΙΒΑΤΩΝ Β' Γ Γ' 

ΤΗΝΟ ή ΜΥΚΟΝΟ - ΑΜΟΡΓΟ 1782 1363 1077 

II. ΝΑΥΛΟΛΟΓΙΟ ΟΧΗΜΑΤΩΝ Ε/Γ Α - χατ, Ε/Γ Β’ χατ, Φ/Γ ανά μ, 

ΤΗΝΟ ή ΜΤΚ0Ν0-ΑΜ0ΡΓ0 2800 3500 1000 

ΤΗΝΟ ή ΜΥΚΟΝΟ-ΠΑΡΟ 2800 3500 1000 

ΜΥΚΟΝΟ-ΚΑΡΛΟΒΑΣΙ 6421 8607 1912 

ΒΑΘΥ-ΚΑΡΛΟΒΑΣΙ 1127 1639 375 

2. Η ισχύς της απόφασης αυτής αρχίζει από 14.6.89. 


Η παρούσα να δημοσιευθεί στην Εφημερίδα της Κυβερνήσεως. 
Πειραιάς, 15 Ιουνίου 1989 

Ο ΥΠΟΥΡΓΟΣ 

ΑΝΤΩΝΗΣ ΝΤΕΝΤΙΔΑΚΗΣ 

' ♦ 

Αριθ. 12584 " (5) 

Έγκριση της 1321/1/89/9.5.89 απόφασης Λ/Χ Ραφήνας. 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τις δ/ξεις του άρθρ. 156 του Ν.Δ. 187/73 «περί Κώδικος Δημο¬ 
σίου Ναυτικού Δικαίου». 

2. Τις δ/ξεις του Π.Δ/τος, 388/83. 

3. Το αρ. 1321/1/89/9.5.89 έγγραφο του Λιμεναρχείου Ραφήνας 
με το οποίο υποβλήθηκε η 1321/1/89/9.5.89 απόφασή του που 
αφορά αναπροσαρμογή ναύλου επιβατών της τοπικής δρομολογιακής 
γραμμής ΚΑΡΥΣΤΟΥ - ΚΑΒΟ ΝΤΟΡΟ για έγκριση στη Νομαρχία 

μ»;· 

4. Το γεγονός, ότι, το ποσοστό αναπροσαρμογής ναύλου επιβατών 
που προτείνεται βρίσκεται μέσα στα πλαίσια του ποσοστού που καθορί¬ 
στηκε στο 7822/409/5.4.89 έγγραφο ΥΠ. Εθν. Οικονομίας, αποφα¬ 
σίζουμε: 

Εγκρίνουμε τη 1321/1/89/9.5.89 απόφαση Λ/χ Ραφήνας περί 
αναπροσαρμογής ναύλου επιβατών τοπικής δρομολογιακής γραμμής 
ΚΑΡΥΣΤΟΥ - ΚΑΒΟ ΝΤΟΡΟ κατά ποσοστό 15%, επί των ισχυόντων 
ναύλων για τους στο σκεπτικό της παρούσης αναφερόμενους λόγους. 

Η παρούσα να δημοσιευθεί στην Εφημερίδα της Κυβερνήσεως. 

Χαλκίδα, 7 Ιουνίου 1989 

Ο Νομάρχης 
Ν. ΜΙΧΑΛΟΠΟΥΛΟΣ 


Αριθ. πρωτ.: 1321/1/89 

Αναπροσαρμογή ναύλου επιβατών τοπικής δρομολογιακής γραμμής 
ΚΑΡΥΣΤΟΥ - ΚΑΒΟ ΝΤΟΡΟ. 


Έχοντας υπόψη: 

α. Το άρθρο 178 παραγ. 2 ΝΔ 187/73 «περί ΚΔΝΔ» (ΦΕΚ 261 
Α/73). 

β. Το Π.Δ. 814/30.11.74 (ΦΕΚ 359 Α/74) που εκδόθηκε σε εκτέ¬ 
λεση του άρθρου 170 παραγρ. 1 και 2 του Ν.Δ. 187/73. 

γ. Την αριθ. 141401/4-89 Δ/γής-ΥΕΝ/ΔΘΣ β, αποφασίζουμε: 

Αναπροσαρμόζουμε κατά 15% το ναυλολόγιο επιβατών της τοπικής 
δρομολογιακής γραμμής ΚΑΡΥΣΤΟΥ - ΚΑΒΟ ΝΤΟΡΟ, το οποίο στο 
εξής διαμορφώνεται ως ακολούθως: 


«) 

ΝΑΥΛΟΛΟΓΙΟ ΕΠΙΒΑΤΩΝ 

ΚΑΡΥΣΤΟΣ-ΠΟΤΑΜΙ 

ΚΑΡΥΣΤ0Σ-ΛΙΜΝ1ΩΝΑΣ 

ΚΑΡΥΣΤΟΣ-ΔΡΑΜΕΣΙ 

ΚΑΡΥΣΤΟΣ-ΑΜΥΓ ΔΑΛΙΑ 

ΚΑΡΥΣΤΟΣ-ΚΑΛΙΑΝΟΙ 


ΑΠΟΣΤΑΣΗ ΣΕ Ν.Μ. 
12 
15 
18 
12 
31 


ΝΑΥΛΟΣ ΕΠΙΒΑΤΟΥ 
74 δρχ. 

89 δρχ. 

107 δρχ. 

147 δρχ. 

163 δρχ. 


ΝΑΥΛΟΛΟΓΙΟ ΕΠΙΒΑΤΩΝ 

ΚΑΡΥΣΤΟΣ-ΠΟΤΑΜΙ 

ΚΑΡΥΣΤΟΣ-ΛΙΜΝΙΩΝΑΣ 

ΚΑΡΥΣΤΟΣ-ΔΡΑΜΕΣΙ 

ΚΑΡΥΣΤΟΣ-ΑΜΥΓ ΔΑΛΙΑ 

ΚΑΡΥΣΤΟΣ-ΚΑΛΙΑΝΟΙ 


ΜΙΚΡΕΣ ΠΟΣΟΤΗΤΕΣ ΟΓΚΩΔΗ ΦΟΡΤΙΑ 
1,07 δρχ. ανά ΚΟΚ 1,23 δρχ. ανά ΚΟΚ 

1,23 δρχ. ανά ΚΟΚ 1,23 δρχ. ανά ΚΟΚ 

1,23 δρχ. ανά ΚΟΚ 1,23 δρχ. ανά ΚΟΚ 

1,23 δρχ. ανά ΚΟΚ 1,51 δρχ. ανά ΚΟΚ 

1,37 δρχ. ανά ΚΟΚ 1,51 δρχ. ανά ΚΟΚ 

2. Οι αναφερόμενοι στην προηγούμενη παρ. 1 (α) ναύλο* επιβατών 
επιβαρύνονται με προσαύξηση για τέλη υπέρ Λιμ. Ταμείου, ένσημο 
ασφάλισης επιβατών και ΦΠΑ 6%. 

3. Στους επιβάτες, με την καταβολή του αντίτιμου, θα χορηγείται 
υποχρεωτικά απόκομμα εισιτηρίου. 

4. Ισχύουν για την τοπική δρομολογιακή γραμμή ΚΑΡΥΣΤΟΥ - 
ΚΑΒΟ ΝΤΟΡΟ, οι αντίστοιχες διατάξεις εκπτώσεων ή δωρεάν μεταφο¬ 
ράς επιβατών που ισχύουν για κύριες και δευτερεύουσες δρομολογιακές 
γραμμές. 

5. Κάθε αμφισβήτηση που θα προκύπτει από την εφαρμογή της πα- 
πκρούσας, θα επιλύεται ενώπιον της Λιμενικής Αρχής. 

Ραφήνα, 9 Μαΐου 1989 
Ο Λιμενάρχης 

Αντ/ρχος ΛΣ ΣΠΤΡΟΠΟΥΛΟΣ Β. 

---♦- 

Αριθ. Β.12.497 (6) 

Σύμβαση μίσθωσης έργου στην Κοινότητα Καππαδοκικού 
Ν'. Καρδίτσας. 

Ο ΝΟΜΑΡΧΗΣ ΚΑΡΔΙΤΣΑΣ 
Έχοντας υπόψη: 

1. Τις διατάξεις του άρθρου 15παρ. ΙτουΝ. 1735/87 για τις προσ¬ 
λήψεις στο δημόσιο Τομέα τον κοινωνικό έλεγχο στη δημόσια διοίκηση, 
πολιτικά δικαιώματα και άλλες διατάξεις. 

2. Τις διατάξεις του ΠΔ 260/1988 (ΦΕΚ 119/Α/7.6.88) με το 
οποίο μεταβιβάστηκε στους Νομάρχες η αρμοδιότητα καθορισμού του 
αριθμού των προσώπων τα οποία μπορούν να απασχολούνται στους 
ΟΤΑ με σύμβαση μίσθωσης έργου. 

3. Την αριθ. 22/89 απόφαση του κοινοτικού Συμβουλίου Κοινότη¬ 
τας Καππαδοκικού για σύμβαση μίσθωσης έργου με φυσικό πρόσωπο 
με σκοπό την εκτέλεση των εργασιών καθαριότητας της κοινοτικής 
πλατείας, πότισμα παρτεριών κοινοτικής πλατείας, πότισμα δενδρυλ¬ 
λίων- αλσυλλίου. 

4. Τις ανάγκες της Κοινότητας Καππαδοκικού για την εκτέλεση του 
έργου καθαριότητας κοινοτικής πλατείας ποτίσματος παρτεριών και πο¬ 
τίσματος δενδρυλλίων αλσυλλίου, αποφασίζουμε: 


Καθορίζουμε τον αριθμό των προσώπων που είναι απαραίτητος να 
απασχοληθούν με μίσθωση έργου από την Κοινότητα Καππαδοκικού 
σύμφωνα με τις διατάξεις του άρθρου 681 του Αστικού Κώδικα ως 
εξής: 

Ένας (1) εργάτης 

Απαραίτητα προσόντα κατά ειδικότητα ως εξής: 

Απολυτήριος τίτλος υποχρωτικής εκπαίδευσης 

Ο ανάδοχος του έργου πρέπει να είναι ικανός για εργασία 

Το συγκεκριμένο έργο που πρόκειται να εκτελεσθεί είναι η εκτέλεση 
των εργασιών καθαριότητας κοινοτικής πλατείας, ποτίσματος παρτε¬ 
ριών και ποτίσματος δενδρυλλίων αλσυλλίου. 

Το χρονικό διάστημα που απαιτείται για την ολοκλήρωση του προα- 
ναφερόμενου έργου είναι από την υπογραφή της σχετικής σύμβασης μέ¬ 
χρι 31.10.1989. 

Η αμοιβή θα καθορισθεί στη σύμβαση που θα υπογραφεί και. οπωσ¬ 
δήποτε δεν θα υπερβεί το ποσό των εκατό χιλιάδων δραχμών 
(100.000) για όλο το χρονικό διάστημα. 

Η εκτέλεση του έργου θα παρακολουθείται από τον πρόεδρο της Κοι¬ 
νότητας Καππαδοκικού. 

Ως τόπος εκτέλεσης του έργου ορίζεται η Κοινότητα Καππαδοκικού. 
Το συγκεκριμένο έργο δεν ανάγεται στον κύκλο καθηκόντων των υπαλ¬ 
λήλων που υπηρετούν σήμερα στην Κοινότητα Καππαδοκικού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καρδίτσα, 8 Ιουνίου 1989 

Ο Νομαρχών Δ/ντής 
Ε. ΛΑΣΚΗΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρΐου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

λειτουργούν καθημερινά από 8.00' έως 13.30' 

ΤΕίΕΧ 

22.3211 ΥΡΕΤ <3Β 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρΐου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για 

το Τεύχος Α' 

Δρχ. 

7.000 

β) 

» 

» 

» 

Β’ 

» 

10.000 

Υ) 

» 

» 

» 

Γ' 

» 

4.000 

δ) 

» 

» 

» 

Δ' 

» 

10.000 

ε) 

» 

» 

» 

Αναπτυξιακών Πράξεων 

» 

8.000 

στ) 

» 

» 

» 

ΙΝ1.Π.Δ.Δ. 

■ » 

4.000 

ζ) 

» 

» 

» 

ΠΑΡΑΡΤΗΜΑ 

» 

2.000 

η) 

» 

» 

» 

Δελτ. Εμη.& Βιομ. Ιδ. 

» 

5.000 

θ) 

» 

» 

» 

Αν. Ειδικού Δικαστηρίου 

» 

1.000 

ι) 

» 

» 

» 

Α.Ε. &Ε.Π.Ε. 

» 

- 20.000 

ια) 

Για 

όλα 

τα Τεύχη 

» 

45.000 


Κωδικός αριθ. κατάθεσης στο Δημόσιο Ταμείο 3512 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

» 500 

» 200 

» 500 

» 400 

» 200 

» 100 

» 250 

» 50 

» 1.000 

» 2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















